Deg tallit-a, tuget tinigt ladɣa n yilmeẓyen ɣer tmurt n Fransa, ssebba ɣef way-agi d anadi ɣef lxedma, ladɣa ta-gi telli tiwwura s waṭas, imi ula d nettat tesfayda aṭas, imi tufa ixeddamen ara yesnernin lecɣal-is, dɣa s wakka xlant tudrin ur d yeqqim deg-sent yiwen ala imɣaren akked wid yesɛan lexlawi, d lmal, tinigt n yilmeẓyen-a tettili-d iwakken ad ɛiwnen tiwaculin-nsen yettidiren deg taddart yerna ad sbaɛden lḥif fell-asen, ad asen-d-ceyyɛen tadrimt swayes ara yaɣen ixxamen imaynuten, ad baɛden ɣef ixxamen iqdimen, i zemren ad asen-ilin d aɛwiq d lmeḍeṛṛa ladɣa di tallit n tegrest, ad rnun ad aɣen iḥarqan,imi akal d ayen yesɛan azal meqqer s waṭas ɣer yiqbayliyen,ad t-smersen deg uḥric n temɣiɣert d ttrebga n lmal.